ཐུང་ལུན་གྱིས།སྐབས་དང་པོའི་ཀྲུང་གོ་རྒྱལ་སྤྱིའི་ནང་འདྲེན་དངོས་མང་འགྲེམས་ཚོགས་ལ་ཞུགས་ཐུབ་པར་དགའ་ཚོར་ཆེན་པོ་བྱུང་།སྤྱི་ཁྱབ་ཧྲུའུ་ཅི།རྒྱལ་ཁབ་ཀྱི་ཀྲུའུ་ཞི་ཞི་ཅིན་ཕིང་གིས་ན་ནིང་སྤྱི་ཟླ་༡༡པར་ལོ་སིར་ལེགས་གྲུབ་ལྡན་པའི་ངང་འཚམས་འདྲི་གནང་བ་དེས་ལོ་སི་དང་ཀྲུང་གོའི་ཏང་གཉིས་པོ་དང་རྒྱལ་ཁབ་གཉིས་པོའི་འབྲེལ་བ་གོང་འཕེལ་ལ་སྐུལ་འདེད་གཏོང་རྒྱུར་དོན་སྙིང་གལ་ཆེན་ལྡན་ཡོད།ཁྱེད་ཀྱིས་འཚམས་འདྲི་གནང་རིང་གྲོས་འཆམ་བྱུང་བའི་གྲུབ་འབྲས་གལ་ཆེན་དང་དེ་བཞིན་ལོ་སི་དང་ཀྲུང་གོའི་ལྕགས་ལམ་སོགས་གཙོ་གནད་རྣམ་གྲངས་ད་ལྟ་བརྟན་པོའི་ངང་ལག་བསྟར་བྱེད་བཞིན་ཡོད།ལོ་སི་ཕྱོགས་ལ་རྒྱུད་གཅིག་ལམ་གཅིག་མཉམ་སྐྲུན་གྱི་མཉམ་ལས་ནང་ནང་ཕན་པ་དངོས་ཐོབ་ཡོད་པས།ཀྲུང་གོའི་ཕྱོགས་ནས་རྒྱབ་སྐྱོར་དང་རོགས་རམ་གནང་བར་ཐུགས་རྗེ་ཆེ་ཞུ་རྒྱུ་ཡིན།ལོ་སིས་ཀྲུང་གོ་དང་མཉམ་དུ།ཏང་གཉིས་པོ་དང་རྒྱལ་ཁབ་གཉིས་པོའི་ཆེས་མཐོའི་འགོ་ཁྲིད་པའི་བར་གྲོས་འཆམ་བྱུང་བའི་གལ་ཆེའི་ཐུན་མོང་ངོས་འཛིན་དོན་འཁྱོལ་ཡག་པོ་བྱེད་པ་དང་།མཐུན་སྒྲིལ་མཉམ་ལས་བརྟན་དུ་གཏོང་བ།མཐུན་སྦྱོར་རམས་འདེགས་ལ་ཤུགས་སྣོན་རྒྱག་པ།མི་དམངས་ཀྱི་མཛའ་གྲོགས་ཟབ་ཏུ་གཏོང་བ་བཅས་བྱས་ཏེ།ནམ་ཡང་ཁྱིམ་མཚེས་ཡག་པོ་དང་གྲོགས་པོ་ཡག་པོ།བློ་མཐུན་ཡག་པོ།རོགས་པ་ཡག་པོ་བཅས་བྱེད་འདོད་ཡོད་ཅེས་གསུངས་ཡོད་པ་རེད།